गोवा से वापस लौटे; बिग बी की नातिन को डेट करना चाहते थे सिद्धांत
Amitabh Bachchan Grand Daughter Navya Spotted With Actor Siddhant Chaturvedi At Mumbai Airport After Goa Vacation. अमिताभ बच्चन की नातिन नव्या नवेली नंदा और एक्टर सिद्धांत चतुर्वेदी की डेटिंग की खबरें पिछले कुछ समय से चर्चा में हैं। अब लगता है कि दोनों ने अपने रिलेशनशिप को ऑफिशियल कर दिया है।
अमिताभ बच्चन की नातिन नव्या नवेली नंदा और एक्टर सिद्धांत चतुर्वेदी की डेटिंग की खबरें पिछले कुछ समय से चर्चा में हैं। अब लगता है कि दोनों ने अपने रिलेशनशिप को ऑफिशियल कर दिया है। दोनों को रविवार को एक साथ मुंबई एयरपोर्ट से निकलते देखा गया।
रिपोर्ट्स की माने तो दोनों गोवा से छुट्टियां मना कर लौटे हैं। ऐसा पहली बार है कि जब नव्या और सिद्धांत एयरपोर्ट पर साथ देखे गए हैं। इस दौरान दोनों व्हाइट कैजुअल आउटफिट में नजर आए।
पिछले साल दिसंबर में पहली बार पब्लिकली साथ दिखे थे
नव्या और सिद्धांत को सबसे पहली बार साथ में दिसंबर 2022 में फिल्ममेकर अमृतपाल सिंह बिंद्रा की बर्थडे पार्टी में देखा गया था। दोनों एक कार में निकलते दिखाई दिए थे। हालांकि उस वक्त वे मीडिया को इग्नोर कर रहे थे। इस बार उन्होंने बिना किसी हिचकिचाहट के साथ ट्रैवल करना पसंद किया है।
क्या सिद्धांत की चाहत पूरी हुई?
पिछले साल एक इंटरव्यू में सिद्धांत से उनके और नव्या के रिलेशनशिप के बारे में सवाल किए गए थे। उनसे पूछा गया कि उनके बारे में जो अफवाह उड़ रही है क्या वो सच है। जवाब में सिद्धांत ने कहा था - काश ये सच होता।
सिद्धांत के इस जवाब से ये साफ हो गया था कि वो नव्या को डेट करना चाहते थे। इसके बाद दोनों मनीष मल्होत्रा की दिवाली पार्टी और करण जौहर की बर्थ डे पार्टी में देखे गए। हालांकि इन दोनों पार्टीज में दोनों अलग-अलग पहुंचे थे।
फिल्मी बैकग्राउंड होने के बावजूद फिल्मों से दूर हैं नव्या
नव्या, जया-अमिताभ बच्चन की बेटी श्वेता बच्चन नंदा की बेटी हैं। श्वेता ने एस्कॉर्ट्स कंपनी के मालिक निखिल नंदा से शादी की थी। नव्या 25 साल की हैं, उन्होंने न्यूयॉर्क की फोरडम यूनिवर्सिटी से डिजिटल टेक्नोलॉजी में ग्रेजुएशन किया है। साथ ही वो प्रोडक्ट मार्केटिंग और स्ट्रैटेजिक ग्रोथ में एक्सपर्ट हैं।
उन्होंने स्टेनफोर्ड बिजनेस स्कूल से यूएक्स और डिजाइन थिंकिंग में सर्टिफिकेट हासिल किया हुआ है। वे एक ऑनलाइन हेल्थकेयर प्लेटफॉर्म आरा हेल्थ की फाउंडर भी हैं। इसके अलावा वे एक चैट शो भी होस्ट करती हैं। एक फिल्मी बैकग्राउंड से होने के बावजूद नव्या फिल्मों से दूर ही रहती हैं।
बॉलीवुड के उभरते सितारे हैं सिद्धांत
वहीं बात सिद्धांत की करें तो उन्होंने 2019 में आई सुपरहिट फिल्म 'गली बॉय' से बॉलीवुड में कदम रखा था। इसके बाद उन्होंने 'बंटी और बबली 2', 'फोन भूत' और 'गहराइयां' जैसी फिल्मों में काम किया है। इसके अलावा वो वेब सीरीज इनसाइड एज में भी नजर आ चुके हैं।